Alexander Reuterskiöld

Alexander Fabian Zefanias Reuterskiöld (født 3. desember 1804 i Ludvika, død 26. desember 1891 i Stockholm) var en svensk offiser og statsråd.  

Reuterskiöld startet sin militærkarriere som fenrik ved Västmanlands regemente i 1822, og var blitt generalmajor i 1862 da han tiltrådte som krigsminister og sjef for det svenske landforsvarsdepartementet. Han satt som statsråd fra 28. mars 1862 til 5. juli 1867, og deretter gikk han tilbake i en militær befalsstilling som generalløytnant og  sjef for andre militærdistrikt. 

Reuterskiölds synspunkter i regjeringen rundt den svenske armeens tilstand og mobiliseringskostnader kan ha bidratt til å forhindre en svensk involvering i Andre slesvigske krig i 1864.

Referanser 

Svenske generaler
Svenske krigsministre
Personer fra Ludvika kommun
Fødsler i 1804
Dødsfall i 1891